Source: http://capc.md/en/expertise/avize/nr-677.html
Timestamp: 2020-07-09 20:35:58+00:00

Document:
Raport de expertiză nr.702
la proiectul Legii cu privire la întreprinderile mici și mijlocii
(înregistrat în Parlament cu numărul 162 din 13 Aprilie 2016)
În temeiul Concepţiei de cooperare dintre Parlament şi societatea civilă, aprobată prin Hotărîrea Parlamentului nr.373-XVI din 29 decembrie 2005, Centrul de Analiză şi Prevenire a Corupţiei prezintă raportul de expertiză a coruptibilităţii proiectului Legii cu privire la întreprinderile mici și mijlocii
3. Transparenţa decizională Transparenţa promovării proiectului, la etapa actuală a procesului de examinare a proiectului, pare a fi asigurată. Proiectul, însoţit de nota informativă, este plasat pe web site-ul oficial al Parlamentului, Parlamentul respectînd, astfel, principiul transparenţei procesului legislativ şi principiile de cooperare cu societatea civilă, subiecţii interesaţi avînd posibilitatea de a se informa despre noile propuneri legislative în acest domeniu și de a-şi expune opinia vis-a-vis de prevederile acestuia.
Potrivit art.7 din Legea privind transparența în procesul decizional nr.239 din 13.11.2008, autorităţile publice sunt obligate, după caz, să întreprindă măsurile necesare pentru asigurarea posibilităţilor de participare a cetăţenilor, a asociaţiilor constituite în corespundere cu legea, a altor părţi interesate la procesul decizional.
În nota de fundamentare, autorul informează că proiectul de lege supus examinării a fost consultat și expertizat de către experți europeni (Comisia Europeană - proiectul PCA ”Suport pentru implementarea acordurilor RM-UE”, GIZ - proiectul implementat de Organizația independentă de Consultanță Economică ”Berlin Economics” și Organizația pentru Cooperare și Dezvoltare Economică - OCDE), precum și de către societatea civilă și mediul de afaceri. Autorul nu menționează, însă, care ar fi reprezentanții societății civile și ai mediului de afaceri cu care ar fi avut loc numeroasele consultări menționate în nota informativă.
Astfel, în scopul asigurării participării directe a cetăţenilor, a asociaţiilor constituite în corespundere cu legea, a altor părţi interesate la procesul decizional, precum şi a stimulării participării active a acestora la procesul decizional, în opinia noastră, ar fi fost oportună organizarea unor audieri/dezbateri publice în cadrul cărora ar fi fost consultată opinia publică prin argumentarea necesităţii de a adopta proiectul supus audierilor/dezbaterilor prezentînd opiniile divergente, iar persoanele interesate ar fi avut posibilitatea de a înainta recomandări pe marginea proiectului supus consultărilor. Acest lucru ar fi asigurat dreptul publicului de a participa la dezbaterile publice asupra proiectului actului legislativ pentru a-şi exprima opiniile asupra conținutului acestora şi de a înainta propriile propuneri/recomandări/obiecţii.
Dat fiind faptul că proiectul de lege este unul de un interes sporit, eforturile autorilor proiectului de lege trebuie să fie îndreptate spre îmbunătăţirea mediului de afaceri, sporirea investiţiilor, crearea noilor locuri de muncă etc.
4. Scopul promovării proiectului Potrivit Notei de fundamentare, scopul proiectului de lege îl constituie promovarea dezvoltării durabile a întreprinderilor micro, mici şi mijlocii prin intermediul îmbunătăţirii mediului juridic şi economic în care acestea sînt create şi funcţionează.
De asemenea, proiectul de lege are ca obiective asigurarea şi creşterea competitivităţii şi performanţelor întreprinderilor micro, mici şi mijlocii, precum şi facilitarea ajustării la timp la schimbările economice şi tehnologice.
În opinia noastră, proiectul Legii cu privire la întreprinderile mici și mijlocii este redactat de o manieră mult prea lirică și lipsită de susbstanță. În acest sens, nu au fost respectate rigorile de tehnică legislativă, obligatorii la elaborarea unui proiect de lege, potrivit cărora actele normative trebuie redactate într-un limbaj și stil juridic specific normativ, concis, sobru, clar și precis, care să excludă orice echivoc, cu respectarea strictă a regulilor gramaticale și de ortografie. Redactarea este subordonată dezideratului înțelegerii cu ușurință a textului de către destinatarii acestuia.
7. Suficienţa argumentării. Nota informativă a proiectului de act legislativ supus expertizei conține o argumentare satisfăcătoare a promovării proiectului. În conformitate cu art. 20 din Legea privind actele legislative nr. 780-XV din 27 decembrie 2001, nota informativă trebuie să includă:
Deşi intenţia autorilor este expusă clar, totuşi nota informativă nu conţine toate elementele unei fundamentări necesare proiectului de act legislativ, aşa cum prevede art.20 din Legea privind actele legislative nr.780/2001.
Totuși, în opinia noastră, argumentarea proiectului este insuficientă în partea ce ţine de condiţiile ce au impus elaborarea proiectului, finalitățile urmărite prin implementarea noilor reglementări, nivelul compatibilităţii proiectului cu reglementările corespondente ale instrumentelor de bază europene în domeniu, fundamentarea economico-financiară, actul de analiză a impactului de reglementare, atunci cînd actul legislativ reglementează activitatea de întreprinzător.
Reieşind din importanţa proiectului de lege, acesta urma să fie supus consultărilor publice cu societatea civilă, pentru formularea recomandărilor, iar, în final, sinteza recomandărilor recepţionate trebuiau să fie anexate la dosarul de însoţire a variantei finale a proiectului de act legislativ.
În nota informativă, autorul menționează că, recomandările Comisiei Europene cer implicarea cît mai activă a Guvernului în elaborarea politicilor eficiente întru dezvoltarea IMM-urilor, aducerea în concordanță cu prevederile Recomandării UE 2003/361/CE, precum și a ”Small Buisiness Act for Europe”.
Nota informativă nu face nici o referinţă la faptul că ar fi fost efectuată o evaluare sau estimare economico-financiară a proiectului sau ar fi fost efectuate anumite calcule economico-financiare şi nu estimează cheltuielile necesare pentru implementarea proiectului de lege.
În opinia noastră, proiectul de lege va necesita cheltuieli financiare avînd în vedere că se prevede crearea Fondului de garantare a creditelor pentru întreprinderile mici şi mijlocii în cadrul Organizaţiei pentru Dezvoltarea Sectorului Întreprinderilor Mici şi Mijlocii în vederea îmbunătăţirii accesului la mijloace financiare pentru întreprinderile care nu dispun de suficient gaj, în baza programelor finanțate din bugetul de stat şi din alte surse legale. De asemenea, se prevede că formarea profesională continuă destinată întreprinderilor mici şi mijlocii este susţinută prin finanţare integrală sau parţială din bugetul public, precum şi din alte surse legale, inclusiv din sursele partenerilor de dezvoltare. În același timp, Academia de Ştiinţe a Moldovei urmează să susţină activitatea de cercetare-dezvoltare desfăşurată de întreprinderile mici şi mijlocii prin finanţarea cu prioritate a proiectelor de cercetare-dezvoltare care au ca obiect teme cu aplicabilitate imediată, solicitate de întreprinderile mici şi mijlocii din sectorul industrial.
În același timp, proiectul urmărește stabilirea şi promovarea expresă a intereselor/beneficiilor IMM-urilor, care vor beneficia de facilități și înlesniri de ordin fiscal, de susținere financiară destinată înființării și dezvoltării întreprinderilor mici și mijlocii, de garantare a creditelor în condiții preferențiale, ceea ce va duce la înființarea de noi IMM, dezvoltarea celor deja create, creşterea competitivităţii şi performanţelor acestora, precum şi facilitarea ajustării la timp la schimbările economice şi tehnologice.
14. Formularea lingvistică a prevederilor proiectului. Formulările conţinute în proiect sînt, în parte, suficient de clare şi concise, exprimările întrunind rigorile tehnicii legislative, ale limbajului juridic, respectă regulile de ortografie şi punctuaţie.
Potrivit exiențelor de thenică legislativă, proiectele de legi se redactează în forma prescriptivă proprie normelor juridice. Prin modul de exprimare actul normativ trebuie să asigure dispoziţiilor sale un caracter obligatoriu. În redactarea actului normativ, de regulă, verbele se utilizează la timpul prezent, forma afirmativă, pentru a se accentua caracterul imperativ al dispoziţiei respective (art. 13 lit. f) și g), art.14 lit.d), art. 15 alin. (1) și (4), art. 16 alin. (2)). Textul legislativ trebuie să fie formulat clar, fluent şi inteligibil, fără dificultăţi sintactice şi pasaje obscure sau echivoce.
15. Reglementarea activităţii autorităţilor publice. Proiectul stabileşte noi atribuţii ale Ministerului Economiei, Academiei de Științe a Moldovei și ale Biroului Național de Statistică.
(1) Sub incidența prezentei legi cad toate întreprinderile micro, mici şi mijlocii, indiferent de tipul de proprietate şi forma organizatorico-juridică, care, în totalitatea lor, constituie sectorul întreprinderilor mici şi mijlocii (termen derivat – întreprinderi mici şi mijlocii sau acronim – IMM) şi care corespund criteriilor stipulate în art.4 al prezentei legi, cu excepţia persoanelor fizice care activează în baza patentei de întreprinzător şi a persoanelor juridice de drept public.
Conform art. 19 lit.g) din Legea privind actele legislative nr. 780/2001, textul proiectului de act legislativ se elaborează cu evitarea folosirii regionalismelor, a cuvintelor şi expresiilor nefuncţionale, idiomatice, neutilizabile şi/sau cu sens ambiguu.
Astfel, potrivit rigorilor tehnicii legisaltive, utilizarea expresiilor juridice căzute în desuetudine, cum ar fi ”forma organizatorico-juridică” urmează a fi substituite cu cele utilizate pe larg de cadrul legal.
Substituirea sintagmei ”forma organizatorico-juridică” cu sintagma ”forma juridică de organizare”.
Art. 2, 3, 8, 10, 11, 12, 15, 17
(2) Termenul derivat „întreprinderi mici şi mijlocii” şi acronimul „IMMˮ vor fi utilizate în toate reglementările, statisticile şi alte documente oficiale emise de către autorităţi şi instituţii publice.
În sensul prezentei legi se definesc următoarele noţiuni de bază:
cluster – asociere de întreprinderi interconectate, amplasate în apropiere geografică, de regulă aparţinînd unui sector sau unor sectoare conexe, precum şi de instituţii de cercetare ştiinţifică, universităţi şi alte organizaţii, a căror activitate este concentrată pe inovare, iar cooperarea lor permite sporirea avantajelor competitive ale întreprinderilor;
educaţie antreprenorială – dezvoltarea spiritului antreprenorial prin educaţia formală şi nonformală pe tot parcursul vieţii, axată pe formarea de cunoştinţe, abilităţi şi competenţe de inovare și creativitate, de asumare a riscurilor, precum şi abilităţi specifice de afaceri în ceea ce privește planificarea şi gestionarea proiectelor pentru realizarea unor obiective, cunoştinţe privind modul de a începe şi a conduce cu succes o întreprindere şi alte atribute şi aptitudini general aplicabile, care reprezintă temelia antreprenoriatului;
Articolul 8. Susţinerea din partea statului a întreprinderilor mici şi mijlocii
(5) Implementarea politicii de stat privind susţinerea dezvoltării întreprinderilor mici şi mijlocii se efectuează de către instituţia publică „Organizaţia pentru Dezvoltarea Sectorului Întreprinderilor Mici şi Mijlocii”, alte autorităţi şi instituţii publice şi private în domeniu.
Articolul 10. Sursele de finanţare a dezvoltării întreprinderilor mici şi mijlocii
(1) Finanţarea procesului de realizare a strategiilor şi programelor de stat se efectuează din surse bugetare, planificate anual în acest scop, precum şi din alte surse legale, inclusiv din sursele partenerilor de dezvoltare.
Articolul 11. Facilităţi şi înlesniri pentru întreprinderile mici şi mijlocii
(1) Facilităţile şi înlesnirile de ordin fiscal, precum şi alte instrumente de susţinere a întreprinderilor mici și mijlocii, sînt stabilite şi se aplică conform legislaţiei în vigoare.
Articolul 12. Fondul de garantare a creditelor întreprinderilor mici şi mijlocii
(3) Fondul de garantare a creditelor pentru întreprinderile mici şi mijlocii este suplinit în baza programelor finanțate din bugetul de stat şi din alte surse legale.
Articolul 15. Formarea profesională continuă
(2) Formarea profesională continuă destinată întreprinderilor mici şi mijlocii este susţinută prin finanţare integrală sau parţială din bugetul public, precum şi din alte surse legale, inclusiv din sursele partenerilor de dezvoltare, în baza programelor naţionale, ramurale, regionale şi ale agenţilor economici pentru dezvoltarea competenţelor.
Articolul 17. Încurajarea inovaţiilor şi internaţionalizarea întreprinderilor mici şi mijlocii
b) facilitează implementarea de către întreprinderile mici şi mijlocii a tehnologiilor şi produselor noi, dar şi a altor tipuri de inovaţii, în special bazate pe tehnologia informaţiei şi comunicaţiilor;
În proiectul de lege examinat sunt utilizate un șir de norme de blanchetă, care transmit altor autorităţi, subiecţi, dreptul şi competenţa de stabili, în mod autonom, reglementări cu caracter normativ, reguli de comportament, interdicţii. Acestea contribuie la apariţia altor elemente cu risc puternic de coruptibilitate: lărgirea atribuţiilor discreţionare, stabilirea aleatorie a termenelor pentru prestarea serviciilor, cerinţe exagerate pentru realizarea unor drepturi etc.
Revizuirea normelor în contextul obiecției expuse.
autoritate competentă – autoritate a administraţiei publice centrale, la nivel central, şi autoritate a administraţiei publice locale de nivelul întîi şi al doilea, la nivel local;
Potrivit art. 19 lit.h) din Legea privind actele legislative nt. 780-XIV din 27.12.2001, la elaborarea textului proiectului de act legislativ se evită tautologiile juridice.
business angels – persoane fizice și juridice care investesc propriul capital în dezvoltarea unei afaceri, avînd ca scop achiziționarea sau subscrierea de acțiuni sau părți ale capitalului social al întreprinderii asistate;
Potrivit art. 19 lit. c) din Legea privind actele legislative nt. 780-XIV din 27.12.2001, la elaborarea textului proiectului de act legislativ se utilizează termeni adecvaţi, compatibili cu cei utilizaţi în legislaţia comunitară ori similari lor, şi de o largă circulaţie.
În opinia noastră, urmează a fi evitată folosirea neologismelor, dacă există un sinonim de largă răspîndire în limba română. În cazurile în care se impune folosirea unor termeni si expresii străine, se va alătura, după caz, corespondentul lor în limba română.
Revizuirea terminologiei utilizate în proiect potrivit obiecțiilor și recomandărilor formulate.
întreprindere recent creată – întreprindere înregistrată conform legislaţiei în vigoare, care nu depăşeşte termenul de 1 an de la înfiinţare;
Noțiunea utilizată de autor este formulată de o manieră ambiguă avînd un sens neclar și echivoc şi astfel permite interpretări abuzive.
Totodată, autorul utilizează termeni diferiţi cu referinţă la acelaşi fenomen folosind neuniform noţiunile în textul reglementării prin recurgerea la sinonime. Pericolul acestui element constă în faptul că la aplicare, terminologia utilizată neunifom poate provoca practici vicioase de interpretare a sensului normei, şi anume, tratarea ca fenomene diferite a aceluiași fenomen, din cauza numirii diferite a lui din motivul confundării a două noţiuni diferite în textul reglementării. În rezultat, pot apărea abuzuri din partea exponenţilor sectoarelor şi public, şi privat.
Potrivit art. 3 alin. (4) din Legea nr. 845-XII din 03.01.1992 cu privire la antreprenoriat şi întreprinderi, întreprinderea devine subiect de drept din momentul înregistrării de stat.
Revizuirea propunerii legislative, potrivit obiecțiilor exprimate.
(1) Se definesc ca fiind întreprinderi mici şi mijlocii acele întreprinderi care îndeplinesc cumulativ următoarele condiţii:
b) realizează o cifră anuală de afaceri (venituri din vînzări) de pînă la 50 milioane lei sau deţin active totale de pînă la 50 milioane lei, conform ultimei situaţii financiare aprobate.
Potrivit exigențelor de tehnică legislativă, în actele normative cu o anumită întindere, dacă un articol are două sau mai multe alineate, acestea se numerotează la începutul fiecăruia cu cifre arabe cuprinse în paranteză.
Excluderea numerotării alineatului.
Art. 4, 6, 13, 14, 17
(3) Declaraţia pe proprie răspundere se depune în formă scrisă de către conducătorul întreprinderii sau reprezentatul împuternicit al acestuia, se prezintă la cererea organizațiilor sau autorităților/instituțiilor publice care administrează instrumente de susţinere şi conţine:
Articolul 13. Facilitarea accesului la finanţare
În vederea susţinerii întreprinderilor mici şi mijlocii în procesul de acumulare a finanţării necesare şi fortificării capitalului propriu, autorităţile competente:
d) cooperează cu entităţile de împrumut din sectorul privat pentru a identifica şi a elimina orice impediment, care ar putea restrînge nejustificat acordarea împrumuturilor către întreprinderile mici şi mijlocii, punînd accentul, în special, pe împrumuturile cu garanţie pe baza activelor întreprinderii;
f) elaborează şi implementează mecanisme de partajare a riscului cu creditorii din sectorul privat (în special prin intermediul acordării finanțărilor de tip mezanin și a garanţiilor de creditare), în cazul în care piaţa nu este în stare să satisfacă pe deplin cerinţele/necesităţile întreprinderilor mici şi mijlocii;
Articolul 14. Educaţia antreprenorială
Potrivit rigorilor tehnicii legislative, textul articolelor trebuie să aibă caracter dispozitiv, să prezinte norma instituită fără explicații sau justificări. Utilizarea unor explicatii prin norme interpretative este permisă numai în măsura în care ele sunt strict necesare pentru întelegerea textului. Nu este permisă prezentarea unor explicații prin folosirea parantezelor.
Reformularea propunerilor legislative potrivit obiecției.
(2) Autoritatea responsabilă de colectarea situaţilor financiare este Serviciul situaţiilor financiare de pe lîngă Biroul Național de Statistică, care deţine baza de date a întreprinderilor mici şi care, mijlocii şi la solicitarea organizaţiei/autorităţii care administrează instrumente de susţinere, confirmă corespunderea acestora caracteristicilor întreprinderilor mici şi mijlocii, stipulate în art.5 al prezentei legi, conform ultimelor situaţii financiare prezentate.
Potrivit pct. 2 din Regulamentul privind organizarea și funcționarea Biroului Național de Statistică, aprobat prin Hotărîrea Guvernului nr. 1034 din 29.12.2011, autoritatea administrativă centrală care îndeplineşte rolul de coordonare şi conducere a activităţilor în domeniul statisticii oficiale a statului este Biroul Național de Statistică. Totodată, Anexa nr. 3 la Hotărîrea Guvernului nr. 1034 din 29.12.2011 prevede în calitate de instituție subordonată BNS ca fiind Serviciul informațional al rapoartelor financiare. În acest context, denumirea autorității din proiect nu corelează cu cea din Hotărîrea Guvernului nr. 1034 din 29.12.2011.
Art. 6, 7, 11, 15
(6) Controlul de stat efectuat la întreprinderile mici și mijlocii pe parcursul a trei ani de la înregistrarea de stat a acestora are scop consultativ, cu excepția cazurilor de constatare a infracțiunilor. Se aplică sancțiuni prevăzute de lege pentru încălcările constatate, doar în cazul în care aceste încălcări nu au fost înlăturate în termenul prevăzut de alin. (7).
(7) Persoana supusă controlului, este obligată să înlăture încălcările indicate în prescripţie în termen de cel mult trei luni de la data înmînării acesteia contra semnătură, sau de la data expedierii ei prin scrisoare recomandată. În cazul în care persoana supusă controlului nu înlătură încălcările constate în termenul stabilit, organul de control este obligat să emită repetat prescripţia, cu stabilirea unui nou termen de pînă la trei luni de la expirarea termenului fixat în prima prescripţie.
În cazul în care persoana supusă controlului nu înlătură încălcările respective în termenul stabilit după emiterea repetată a prescripţiei, organul de control care a emis prescripţia, aplică faţă de persoana în cauză sancţiunile prevăzute de legislaţie.
Articolul 7. Consiliul consultativ pentru întreprinderile mici şi mijlocii
d) înaintează recomandări privind elaborarea, modificarea şi implementarea programelor şi politicilor de susţinere a dezvoltării sectorului întreprinderilor mici şi mijlocii, în concordanţă cu cerinţele pieţei unice şi necesităţile creşterii calităţii produselor, conform standardelor europene;
a) instituţiile de învăţămînt de stat şi privat abilitate în conformitate cu prevederile cadrului normativ;
În proiect sunt incluse un șir de norme de trimitere, care fac referire la prevederile altui act/acte sau la alt act/acte în întregime, fără trimitere la vreun act concret şi care, la evaluare, e dificil de stabilit sau nu poate fi stabilit în genere.
Concretizarea actelor normative la care se face referire.
(1) Categoria de întreprindere micro, mică sau mijlocie apare la întrunirea condiţiilor stipulate în art.5 sau în baza declaraţiei pe propria răspundere (în continuare – declaraţie) pentru întreprinderile înfiinţate de mai puţin de un an.
Luînd în considerare faptul că, potrivit alin. (1) sintagma ”declarație pe propria răspundere” va fi utilizată în continuare pe tot parcursul textului prin ”declarație”, la alin. (3) cuvintele ”pe propria răspundere” urmează a fi excluse.
Excluderea cuvintelor ”pe propria răspundere”.
Art. 6, 9, 13
(4) Lista elementelor declaraţiei de la alin.(3) este exhaustivă şi nu poate fi interpretată extensiv.
Articolul 9. Susţinerea din partea administraţiei publice locale a întreprinderilor mici şi mijlocii
(2) Pentru finanţarea implementării strategiilor şi programelor locale şi regionale de susţinere a dezvoltării întreprinderilor mici şi mijlocii, precum şi altor acţiuni de susţinere a acestora, autorităţile administraţiei publice locale pot să aloce mijloace financiare proprii.
g) elaborează şi implementează mecanisme de depăşire a obstacolelor regulatorii şi fiscale, care ar putea împiedica fondurile cu capital de risc să investească în întreprinderile mici şi mijlocii;
Potrivit thehnicii legislative, în redactarea actului normativ, de regulă, verbele se utilizează la timpul prezent, forma afirmativă, pentru a se accentua caracterul imperativ al dispoziției respective.
Potrivit lit. a) și c) ale art. 3 din Legea privind controlul de stat asupra activității de întreprinzător nr. 131 din 8 iunie 2012, unele din principiile fundamentale ale controlului sunt prevenirea încălcării legislaţiei prin aspectul consultativ al controlului și efectuarea controlului în baza evaluării riscurilor.
Totodată, art. 11 lit.d) în coroborare cu art.19 alin. (1) pct.5) și alin. (4) din același act legislativ statuează că, autoritatea de monitorizare a controalelor acordă suport consultativ persoanelor supuse controlului, iar controlul efectuat în temeiul solicitării directe din partea persoanei care urmează a fi supusă controlului de a fi iniţiat controlul dacă, pînă la recepţionarea solicitării, nu s-a emis decizia de a supune solicitantul unui control inopinat sau dacă un astfel de control nu este inclus în graficul pentru trimestrul în curs, este iniţiat în termene proxime de organul abilitat cu dreptul dat şi are exclusiv aspect consultativ şi constatator, cu excepţia cazurilor cînd în cadrul controlului se depistează indici ai infracţiunii.
În acest sens, nu este clar ce a avut în vedere autorul prin ”scop consultativ” al controlului de stat efectuat la IMM-uri. Considerăm necesar definirea acestei noțiuni.
În ceea ce privește stabilirea termenului de 3 luni de la data înmînării prescripției contra semnătură, sau de la data expedierii ei prin scrisoare recomandată, precum și a cele remise repetat, art. 29 alin. (4) și (6) din Legea nr. 131/2012 stabilește că, persoana supusă controlului este obligată să înlăture încălcările indicate în prescripţie în termen de cel mult o lună de la data înmînării acesteia contra semnătură sau de la data expedierii ei prin scrisoare recomandată ori în alt termen, mai mic, stabilit expres în prescripţie, iar în cazul în care persoana supusă controlului nu înlătură încălcările legislaţiei în termenul menționat, organul de control este obligat să emită repetat prescripţia, cu stabilirea unui nou termen de pînă la o lună de la expirarea termenului fixat în prima prescripţie.
Stabilirea unor termene nejustificate prin reglementări a termenelor administrativi prea mici complică realizarea drepturilor şi intereselor, atît publice, cît şi private. Termenele se consideră prea scurte atunci cînd acţiunile care trebuie realizate sunt prea complicate sau necesită perioade mai îndelungate pentru a fi îndeplinite decît termenul care este stabilit. Stabilirea termenelor prea scurte pentru autorităţile publice duce inevitabil la încălcarea lor, iar pentru persoanele fizice şi juridice – la complicarea posibilităţilor de valorificare a drepturilor şi intereselor legale.
Revizuirea propunerilor legislative în condițiile obiecțiilor formulate.
(6) Misiunea, funcțiile de bază, atribuțiile și drepturile Organizaţiei pentru Dezvoltarea Sectorului Întreprinderilor Mici şi Mijlocii se stabilesc de Guvern.
În opinia noastră, nu este clar care este statutul Organizaţiei pentru Dezvoltarea Sectorului Întreprinderilor Mici şi Mijlocii. Consideram ca acesta urmează a fi clarificat, organizația fiind subordonată fie Guvernului, fie Ministerului Economiei.
În același timp, avînd în vedere că, finanţarea procesului de realizare a strategiilor şi programelor de stat se efectuează din surse bugetare, inclusiv din sursele partenerilor de dezvoltare, considerăm că, ar fi oportun de a atribui aceste competenței unei singure autorități.
Reformularea normelor ambigui.
(1) Fondul de garantare a creditelor pentru întreprinderile mici şi mijlocii se creează în cadrul Organizației pentru Dezvoltarea Sectorului Întreprinderilor Mici şi Mijlocii și are drept obiectiv de bază îmbunatățirea accesului la mijloace financiare pentru întreprinderile care nu dispun de suficient gaj.
(2) Prin intermediul Fondului de garantare a creditelor se oferă garanţii în condiţii privilegiate beneficiarilor instrumentelor de susținere a dezvoltării întreprinderilor mici şi mijlocii.
Proiectul de lege este lacunar în partea ce ține de condițiile privilegiate de acordare a garanțiilor beneficiarilor instrumentelor de susţinere a dezvoltării întreprinderilor mici şi mijlocii. În opinia noastră, s-ar impune elaborarea unui act normativ, care ar stipula procedura și condițiile de acordare a garanțiilor.
- proiectul Legii cu privire la întreprinderile mici și mijlocii urmăreşte scopul de a promova dezvoltarea durabilă a întreprinderilor micro, mici şi mijlocii prin intermediul îmbunătăţirii mediului juridic şi economic în care acestea sînt create şi funcţionează. Proiectul de lege are ca obiective asigurarea şi creşterea competitivităţii şi performanţelor întreprinderilor micro, mici şi mijlocii, precum şi facilitarea ajustării la timp la schimbările economice şi tehnologice;
- proiectul Legii este compatibil parțial legislației naţionale, unele dintre prevederile proiectului de lege fiind, însă, neclare și contradictorii, deoarece conţinutul acestuia nu răspunde integral exigenţelor de tehnică legislativă, prevăzute de Legea nr.780-XIV din 27.12.2001 privind actele legislative, iar unele prevederi din proiect sunt concurente sau contravin altor prevederi ale legislaţiei, concurenţa normelor de drept fiind un factor al coruptibilităţii, care periclitează viitorul proces de implementare a legii;
- proiectul Legii este redactat de o manieră mult prea lirică și lipsită de susbstanță nefiind respectate rigorile de tehnică legislativă, obligatorii la elaborarea unui proiect de lege, potrivit cărora actele normative trebuie redactate într-un limbaj și stil juridic specific normativ, concis, sobru, clar și precis, care să excludă orice echivoc, asigurînd dispoziţiilor sale un caracter obligatoriu;
- fără a diminua din importanţa şi necesitatea proiectului propus, acesta necesită a fi revizuit, iar obligația adoptării propunerilor legislative, rămînînd a fi o prerogativă a Parlamentului.

References: Articolul 8

Articolul 10

Articolul 11

Articolul 12

Articolul 15

Articolul 17

Articolul 13

Articolul 14

Articolul 7

Articolul 9